हसरत जयपुरी को ‘बहारों फूल बरसाओ’ (सूरज) एवं ‘ज़िंदगी एक सफर है सुहाना’(अंदाज़) के लिए ‘फिल्मफेयर’ अवार्ड से नवाज़ा गया। मुकेश को शोहरत की बुलंदियों पर पहुंचाने में हसरत जयपुरी के गीतों की अहम भूमिका है। मुकेश-हसरत जयपुरी की जोड़ी ने- आजा रे अब मेरा दिल पुकारे (आह), इचक दाना बिचक दाना (श्री 420), आंसू भरी हैं यह जीवन की राहें (परवरिश), वह चांद हंसा वो तारे खिले (अनाड़ी), जाऊं कहां बता अए दिल (छोटी बहन), हाल-ए-दिल जाने न हमारा ( श्रीमान सत्यवादी), तुम रूठी रहो मैं मनाता रहूं ( आस का पंछी), इब्तदा-ए-इश्क में हम सारी-सारी रात जागे (हरियाली और रास्ता), ओ महबूबा, महबूबा(संगम), दुनिया बनाने वाले (तीसरी कसम), दीवाना मुझको लोग कहें(दीवाना), जाने कहां गए वो दिन (मेरा नाम जोकर) जैसे गीत दिए।